b"\n_START_ARTICLE_\nLa fam\xc3\xadlia dels Garrigas\n_START_SECTION_\nArgument\n_START_PARAGRAPH_\nEn el \xc2\xabMas del Mol\xc3\xad Vell\xc2\xbb, prop de Tarragona, viu Ramon Garriga amb la seva germana, el seu fillol Narc\xc3\xads i els seus fills Ramon, futur hereu (l'hereuet), Jaume i Merc\xc3\xa9. El seu llinatge es remunta al regnat de Felipe IV i les successives generacions han participat en totes les guerres i escamots._NEWLINE_Segons el costum, Jaume, el fill segon, \xc3\xa9s destinat al sacerdoci, el mateix que Narc\xc3\xads._NEWLINE_L'hereuet disputa freq\xc3\xbcentment amb el seu pare, que s'oposa als amors furtius del noi amb la Tuies, antiga criada de la casa, i a les seves relacions amb els qui conspiren a favor dels liberals. L'amic \xc3\xadntim de l'hereuet \xc3\xa9s Anton Cirera, secretari del poble._NEWLINE_El vell Garriga el suborna per tal que aparti el seu fill de la Tuies. A l'assabentar-se\xe2\x80\x99n aquell, fereix d'una ganivetada el secretari i \xc3\xa9s empresonat. Simult\xc3\xa0niament Jaume fuig a Marsella a la recerca de fortuna. El vell Garriga sofreix un atac d'apoplexia i l'anunci del naixent idil\xc2\xb7li entre Narc\xc3\xads i Merc\xc3\xa8 acaba per matar-lo._NEWLINE_L'hereuet \xc3\xa9s alliberat gr\xc3\xa0cies al nou suborn de Cirera perqu\xc3\xa8 no declari la veritat; renyeix amb la fam\xc3\xadlia i es queda al Mas nom\xc3\xa9s amb la Tuies, per\xc3\xb2 aquesta el deixa per anar a Barcelona amb Cirera; all\xc3\xad moren els tres en una sagnant revoluci\xc3\xb3. Narc\xc3\xads, que encara estima la Merc\xc3\xa9, no vol tornar al seminari i despr\xc3\xa9s d'una violenta discussi\xc3\xb3, desesperat, es llen\xc3\xa7a per la finestra."